Ogmund Finnsson

Ogmund Finnsson (født ca. 1315, død 1388) var en norsk ridder og riksråd. I to perioder fungerte han også som drottsete. Drottseten styrte landet på vegne av kongen, med samme rettigheter som kongen.

Ogmund Finnsson bodde på storgården Hesby (Hæstby) på Finnøy i Ryfylke. Han var sysselmann i Ryfylke, ihvertfall så tidlig som i 1347. Han var først drottsete for kong Håkon VI Magnusson i perioden 1366–1371. Håkon var mye utenlands, enten på krigstokt eller i Sverige. Senere var Ogmund drottsete for Håkons sønn, Olav IV Håkonsson. Olav var bare 10 år da han ble kronet til konge, og Ogmund Finnsson var drottsete for den umyndige kongen i perioden 1380–1386.Opsahl, Erik. (2009, 13. februar). Ogmund Finnsson Til Hesby. I Norsk biografisk leksikon. Hentet 30. januar 2017.

Ogmunds segl har i skjoldet en vinget pil og som skjoldholdere to løver. Sammen med posisjonen som drottsete indikerer det at han trolig var av kongelig slekt selv.

Det er oppført et minnesmerke over Ogmund Finnsson ved Hesby kirke på Finnøy.

 Referanser 

Kategori:Nordmenn fra middelalderen
Kategori:Personer fra Finnøy kommune
Kategori:Fødsler i 1310-årene
Kategori:Dødsfall i 1388
Kategori:Norske riksråder